Chaturanga Dandasana (Astell Isel)

Asana, neu osgo mewn ymarferion ioga yw Chaturanga Dandasana (; IAST: Caturaṅga Daṇḍāsana) neu Astell Isel. Asana cydbwyso ydy'r asana yma, a chaiff ei ymarfer o fewn ioga modern fel ymarfer corff ac mewn rhai mathau o Surya Namaskar (Cyfarchiad i'r Haul), lle mae'r corff syth yn gyfochrog â'r llawr, ac yn cael ei gynnal gan fysedd y traed a chledrau'r dwylo. Mae'r  penelinoedd ar ongl sgwâr ar hyd y corff. Cedwir y breichiau'n syth yn yr amrywiad Kumbhakasana neu Phalakasana (Astell Uchel).
bawd|290px|Amrywiad gyda breichiau'n syth: Kumbhakasana, Phalakasana (Astell Uchel)

 Etymology a tharddiad 
Daw'r enw o'r ; IAST catur, sy'n debyg iawn i'r gair Cymraeg "pedwar"; अङ्ग aṅga, "aelod (o'r corff)"; दण्ड daṇḍa, "ffon"; a आसन; âsana, "osgo" neu "siâp y corff". Y cyfieithiad llythrennol felly yw 'Ffon Pedwar Aelod'.

Nid yw'r ystum yn hysbys yn hen destunau canoloesol ioga hatha, tan yr 20g pan gyhoeddwyd Light on Yoga, ond mae'r ystum yn ymddangos yn Vyayama Dipika 1896, llawlyfr gymnasteg, fel rhan o'r dilyniant "hen iawn" o ymarferion danda. Mae Norman Sjoman yn awgrymu ei fod yn un o'r asanas a fabwysiadwyd gan ioga modern yn Mysore gan Krishnamacharya ac yn ffurfio "sylfaen" ar gyfer ei vinyasas gyda'r asanas yn llifo i'w gilydd yn llyfn. Wedi hynny, byddai ei ddisgyblion Pattabhi Jois a BKS Iyengar wedi cymryd yr ystumiau hyn yn rhan o'u hymarferion nhw.

 Amrywiadau 

Gall dechreuwyr ymarfer gyda'r pengliniau ar y llawr, neu gadw'r breichiau'n syth (yn Kumbhakasana, a elwir hefyd yn Phalakasana neu Astell Uchel), cyn ceisio'r ystum llawn. Defnyddir Astell Uchel hefyd mewn rhai ffurfiau o Gyfarchion yr Haul.

 Gweler hefyd 

 Vrischikasana (y Dolffin) - paratoad ar gyfer Pincha Mayurasana
 Rhestr o asanas
 Utthita Vasisthasana (Ochr Astell) - ystum planc ochr

 Llyfryddiaeth 




Cyfeiriadau

 Dolenni allanol 

 Cyfarwyddyd Cam wrth Gam

Categori:Asanasa cryfder craidd
Categori:Asanas lledorwedd